CELEX: 32009D0566
Language: da
Date: 2009-07-27 00:00:00
Title: 2009/566/EF: Kommissionens afgørelse af 27. juli 2009 om ændring af afgørelse 2008/721/EF for så vidt angår godtgørelser til medlemmer af videnskabelige komitéer og eksperter inden for forbrugersikkerhed, folkesundhed og miljø (meddelt under nummer K(2009) 5767)

28.7.2009   
            
            
               DA
            
            
               Den Europæiske Unions Tidende
            
            
               L 196/61
            
         
      KOMMISSIONENS AFGØRELSE
   
   af 27. juli 2009
   om ændring af afgørelse 2008/721/EF for så vidt angår godtgørelser til medlemmer af videnskabelige komitéer og eksperter inden for forbrugersikkerhed, folkesundhed og miljø
   (meddelt under nummer K(2009) 5767)
   (2009/566/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab, særlig artikel 152 og 153, og
   ud fra følgende betragtninger:
   
               (1)
            
            
               I henhold til artikel 19 i Kommissionens afgørelse 2008/721/EF af 5. september 2008 om oprettelse af en rådgivningsstruktur bestående af videnskabelige komitéer og eksperter inden for forbrugersikkerhed, folkesundhed og miljø og om ophævelse af afgørelse 2004/210/EF (1) er medlemmerne af de videnskabelige komitéer, videnskabelige rådgivere i ekspertkredsen og eksterne eksperter berettigede til en godtgørelse for deres deltagelse i komitéernes møder, tematiske workshopper, arbejdsgrupper og andre møder og arrangementer, der organiseres af Kommissionen, og for deres arbejde som referenter for specifikke spørgsmål.
            
         
               (2)
            
            
               I bilag III til afgørelse 2008/721/EF fastsættes godtgørelsen for en hel dags deltagelse i et møde til 300 EUR, for deltagelse i et formiddags- eller et eftermiddagsmøde til 150 EUR og for hvervet som referent til 300 EUR. Sidstnævnte beløb kan, hvis det er fuldt ud berettiget, og såfremt de nødvendige budgetmidler er til rådighed, hæves til 600 EUR, hvor der er tale om særligt arbejdskrævende sager.
            
         
               (3)
            
            
               Det er endvidere fastsat i nævnte bilag, at Kommissionen med jævne mellemrum vil vurdere behovet for at justere godtgørelserne på grundlag af prisindekser, evalueringen af godtgørelserne til eksperter i andre europæiske organer og erfaringerne med arbejdets omfang for medlemmer, tilknyttede medlemmer, andre videnskabelige rådgivere og eksterne eksperter. Første vurdering skulle finde sted i 2009.
            
         
               (4)
            
            
               Godtgørelsernes nuværende niveau blev fastlagt i 1997 for medlemmerne af og eksperterne tilknyttet til de komitéer, der var forløbere for de pågældende videnskabelige komitéer, og niveauet er ikke siden blevet taget op til fornyet vurdering. Godtgørelsen for en hel dag skulle justeres til 381,50 EUR, hvis man tager hensyn til stigningen i forbrugerpriserne i perioden 1997-2008 på grundlag af Eurostats data om forbrugerprisindekset. Dette beløb bør rundes op til 385 EUR.
            
         
               (5)
            
            
               Sondringen mellem heldags- og halvdagsmøder bør afskaffes for at tage hensyn til rejse- og transporttid.
            
         
               (6)
            
            
               Erfaringerne viser, at referenternes arbejdsbyrde især afhænger af kompleksiteten og varigheden af den indsats, der er nødvendig for at udarbejde udtalelsen, idet der tages hensyn til, hvor komplekst emnet er, om data foreligger og er tilgængelige, hvor meget litteratur der skal gennemgås, hvor stort et behov der er for samarbejde med andre organer, og hvor omfattende og komplekse de nødvendige høringer af aktører og offentligheden er. De eksisterende to niveauer for referentens godtgørelse afspejler ikke den faktiske vifte af situationer, og der bør derfor indføres flere niveauer for referentens godtgørelse —
            
         TRUFFET FØLGENDE AFGØRELSE:
   Eneste artikel
   Bilag III til afgørelse 2008/721/EF erstattes af teksten i bilaget til nærværende afgørelse.
   
      Udfærdiget i Bruxelles, den 27. juli 2009.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EUT L 241 af 10.9.2008, s. 21.
   
      BILAG
      
         
            »BILAG III
            
               GODTGØRELSER
            
            Medlemmerne af de videnskabelige komitéer, videnskabelige rådgivere fra ekspertkredsen og eksterne eksperter er berettigede til godtgørelse af udgifter i forbindelse med deltagelse i de videnskabelige komitéers aktiviteter, jf. nedenstående:
            For deltagelse i komitéernes møder, workshopper, arbejdsgrupper og andre møder og arrangementer, der organiseres af Kommissionen:
            
                        —
                     
                     
                        385 EUR for hver mødedag.
                     
                  For hvervet som referent:
            
                        —
                     
                     
                        Godtgørelsens størrelse afhænger af arbejdsbyrden i forbindelse med emnets kompleksitet, længden af det tidsrum, der er nødvendigt for at udarbejde udtalelsen, omfanget og tilgængeligheden af data og videnskabelig litteratur samt de oplysninger, der skal indsamles og behandles, og omfanget og kompleksiteten af høringer af aktører og offentligheden og af kontakterne til andre organer, og den fastsættes på grundlag af følgende vejledende kriterier:
                        
                                    Beløb
                                 
                                 
                                    Vejledende kriterier
                                 
                              
                                    385 EUR
                                 
                                 
                                    
                                                —
                                             
                                             
                                                Ukompliceret rutinespørgsmål
                                             
                                          
                                                —
                                             
                                             
                                                Udtalelse baseret på gennemgang af et dossier og begrænset datasøgning og begrænset litteraturgennemgang
                                             
                                          
                                                —
                                             
                                             
                                                Ingen offentlig høring
                                             
                                          
                                                —
                                             
                                             
                                                Højst fem måneder mellem første og sidste møde
                                             
                                          
                              
                                    770 EUR
                                 
                                 
                                    
                                                —
                                             
                                             
                                                Komplekst spørgsmål
                                             
                                          
                                                —
                                             
                                             
                                                Udtalelse baseret på omfattende data- og litteratursøgning og -gennemgang
                                             
                                          
                                                —
                                             
                                             
                                                Høring af aktører og/eller offentligheden, hvor behandlingen af respons giver en begrænset arbejdsbyrde
                                             
                                          
                                                —
                                             
                                             
                                                fem-ni måneder mellem første og sidste møde
                                             
                                          
                              
                                    1 155 EUR
                                 
                                 
                                    
                                                —
                                             
                                             
                                                Meget komplekst spørgsmål
                                             
                                          
                                                —
                                             
                                             
                                                Behov for meget omfattende data- og litteratursøgning og -analyse
                                             
                                          
                                                —
                                             
                                             
                                                Omfattende og komplekse høringer af aktører, offentligheden og andre videnskabelige organer, hvor store mængder respons skal gennemgås
                                             
                                          
                                                —
                                             
                                             
                                                Over ni måneder mellem første og sidste møde
                                             
                                          
                              
                  
                        —
                     
                     
                        På grundlag af ovenstående kriterier skal Kommissionen i hvert enkelt tilfælde i anmodningen om en udtalelse angive, hvilket af godtgørelsesbeløbene der gælder for referenten. Kommissionen kan ændre det pågældende valgte beløb under arbejdet med udarbejdelsen af den udtalelse, der er anmodet om, hvis uforudsete ændringer vedrørende de relevante kriterier begrunder det.
                     
                  
                        —
                     
                     
                        Kommissionen vil med jævne mellemrum vurdere behovet for at justere godtgørelserne på grundlag af prisindekser, evalueringen af godtgørelserne til eksperter i andre europæiske organer og erfaringerne med arbejdets omfang for medlemmer, tilknyttede medlemmer, andre videnskabelige rådgivere og eksterne eksperter.«